Лазяны

Лазя́ны (трансліт.: Laziany, руск.: Лозяны) — вёска ў Лідскім раёне Гродзенскай вобласці. Уваходзіць у склад Беліцкага сельсавета. Назва Ёсць літоўскае патранімічнае прозвішча Lazaitis, было дзісенскае Лазэйка, антрапанімічны суфікс -eik- у балцка-літоўскіх прозвішчах адзін з найбольш папулярных. Было горадзенскае Лазовіч. Гісторыя Паводле вопісу парафій Лідскага дэканату ў 1784 г. фальварак і вёска за некалькі крокаў ад двара князя Караля Станіслава Радзівіла, ваяводы віленскага, у дзяржанні Мараўскага. Частка вёскі належала да беліцкіх кальвіністаў. Паводле пісьмовых крыніц ХІХ ст. вёска Беліцкай воласці Лідскага павета, належала да Беліцкага праваслаўнага прыхода. На пачатку ХХ ст. 371 жыхар, 350 дзесяцін зямлі. Побач з вёскай знаходзіўся маёнтак Лазяны княгіні Трубяцкой (29 жыхароў, 379 дзесяцін зямлі). 3 18 сакавіка 1921 да верасня 1939 г. — у складзе Польшчы, вёска Беліцкай гміны Лідскага павета. У 1921 г. 65 жылых пабудоў, 344 жыхары. З 12 кастрычніка 1940 года па 26 чэрвеня 1965 года вёска ўваходзіла ў склад Парэцкага сельсавета Жалудоцкага раёна (з 17 красавіка 1962 года Лідскага раёна). У 1950 г. створаны калгас «Новы Свет». Насельніцтва 1996 — 109 чал., 56 двароў 2004 — 65 чал., 39 двароў 2010 — 40 чал. Зноскі Літаратура Памяць: Ліда. Лідскі р-н: Гіст.-дак. хронікі гарадоў і р-наў Беларусі / Рэдкал. В. Баранаў і інш. — Мн.: Беларусь, 2004. ISBN 985-01-0522-4 Спасылкі На Вікісховішчы пакуль няма медыяфайлаў па тэме, але Вы можаце загрузіць іх